מועצת השרים של לבנון

מועצת השרים הלבנונית (בערבית: مجلس الوزراء اللبناني) היא הרשות המבצעת של הרפובליקה הלבנונית. בראש מועצת השרים עומד ראש ממשלת לבנון, והיא ממונה על ידי נשיא לבנון וראש הממשלה. בנוסף, על הממשלה לעבור הצבעת אמון ב.

 היסטוריה 
הגוף נוצר ב-23 במאי 1926, עם הכרזת חוקת לבנון הגדולה. עד סיום מלחמת האזרחים בלבנון ב-1990 החוקה כמעט לא הזכירה את תפקידיה וחובותיה של ממשלת השרים, מלבד האזכור כי על הנשיא "למנות את אחד השרים לראש ממשלה". לאחר סיום מלחמת האזרחים ואשרור הסכם טאיף חוזקו באופן משמעותי תחומי האחריות של מועצת השרים, והם נרשמו בצורה ברורה בחוקה. ההסכם העביר את הכוח הביצועי מהנשיא למועצה.

 הקמת ממשלה 
המועצה נוצרת על ידי צו של נשיא הרפובליקה, שעליו חתום ראש הממשלה. בתוך 30 יום, על הפרלמנט הלבנוני לאשר את הממשלה באמצעות הצבעת אמון, הדורשת רוב רגיל. לפי סעיף 64 לחוקת לבנון, ראש הממשלה נוטל על עצמו את המשא ומתן עם הפרלמנט להקמת ממשלה. לפי המנהג הממשלה מחולקת באופן שווה בין מוסלמים ונוצרים, אולם זו אינה דרישה המפורטת בחוקה.

 פירוק ממשלה 
על פי סעיף 69 לחוקה, הממשלה מתפרקת כאשר:
ראש הממשלה מתפטר או מת
היא מאבדת יותר משליש מחבריה, כפי שנקבע בצו היווצרותה המקורי
כשנשיא חדש נכנס לתפקידו
בפתח מושב חדש של הפרלמנט
כאשר הפרלמנט מעביר הצעת אי-אמון
נשיא הרפובליקה מפטר את ראש הממשלה

 ממשלת מעבר 
כאשר הממשלה מתפרקת, או טרם קיבלה אמון מהפרלמנט, היא יכולה לפעול רק "במובן הצר של ניהול עסקי המדינה".

בנוסף, מועצת השרים מכהנת כממשלת מעבר כאשר כהונתו של נשיא הרפובליקה מסתיימת והפרלמנט עדיין לא בחר נשיא חדש. זה היה המקרה, לדוגמה, מתום כהונתו של הנשיא מישאל סולימאן ב-2014 עד לבחירתו של מישל עאון ב-31 באוקטובר 2016, כאשר ראש הממשלה תמאם סלאם עמד במשך כשנתיים בראש ממשלת המעבר.

 אחריות וסמכויות 
על המועצה מוטלת המשימה לפקח על ענייני היומיום ולהכין הצעות חוק להצבעה בפרלמנט. בנוסף, השרים עוסקים בנושאי משרדם, וצריכים רק את חתימת הנשיא וראש הממשלה לצורך החלטות הנוגעות להם. כאשר החלטות נוגעות לממשלה כולה יש צורך ברוב של השרים. על מנת לקבל החלטת ממשלה בנושאים הנקראים "בסיסיים" (תיקוני חוקה, חוקי בחירות, פיזור הפרלמנט, מלחמה ושלום, אמנות בין-לאומיות, מצב חירום, תקציב המדינה, תוכניות פיתוח ארוכות טווח, מינוי עובדי מדינה מהדרג הראשון, סבב תיקים, חוקי אזרחות, חוקי עניינים אישיים ופיטורי שרים) יש צורך ברוב של שני שלישים מהשרים הנוכחים בישיבה.

בנוסף, למועצת השרים הסמכות לאשרר אמנות בין-לאומיות שנחתמו על ידי הנשיא, לפקח על כל המינהלים האזרחיים, הצבאיים והביטחוניים ולהיות הסמכות לה מצייתים הכוחות המזוינים של לבנון (עם כי הנשיא הוא המפקד העליון של הכוחות המזוינים ובאופן רשמי הוא הסמכות העליונה).

לפני הסכם טאיף, תפקידה של המועצה היה לתת לנשיא "עצה חיובית" ולא להסכים או לאשר כל יוזמה שלו. עם זאת, מכיוון שהנשיא הוא האדם היחיד שיכול למנות או להדיח את השרים ואת הממשלה כולה, על מועצת השרים פעול עימו בשיתוף פעולה.

 ישיבות וקוורום 
נשיא מועצת השרים הוא ראש הממשלה, שעומד בראש הישיבות ומזמן אותן. עם זאת, כשנשיא לבנון נוכח בישיבות הוא מנהל אותן (אך לא מצביע על החלטות). בנוסף, הנשיא יכול להעלות על סדר היום כל נושא שנראה לו כ"דחוף" ולהורות על ישיבות שלא מן המניין.

הקוורום לישיבה הוא שני שלישים מהשרים, והחלטותיה מתקבלות על ידי הנוכחים (אין להצביע על ידי מיופה כוח).

 מחלוקות ייצוג מגזרי 
באופן מסורתי, על מועצת השרים להכיל מספר שווה של שרים מוסלמים ונוצרים. עם זאת, בעבר היו כמה מחלוקות הקשורות לקבוצות העדתיות בניסיון להפיל את הממשלות. לדוגמה, ב-2006 התפטרו שישה שרי חזבאללה ואמל מממשלתו של פואד סניורה. חמישה מהשרים שהתפטרו היו מתואלים (מוסלמים שיעים) ורק אחד נוצרי, וכך נוצר חוסר איזון עדתי בממשלה. עם זאת, בממשלה היו 24 שרים ועל כן ששת המתפטרים לא היוו שליש הדרוש להפלתה. לכן, על אף חוסר הנציגות השיעית בקבינט והרוב הנוצרי הגדול בו, הממשלה המשיכה לכהן עוד כשנתיים עד סיום כהונתו של הנשיא אמיל לחוד.

 הממשלה הנוכחית 

נואף סלאםראש ממשלה * סוניטארק מיתאריסגן ראש הממשלה *יווני אורתודוקסייאסין ג'אברשר האוצר *שיעיע'סאן סלאמהשר התרבות *קתולימישל מנסישר הביטחון הלאומי *מארוני (מינוי נשיא)יוסף אל-סדישר האנרגיה והמים *מארוני - הכוחות הלבנוניםלורה אל-חאזן לחודשרת התיירותחנין אל-סיידשרת הרווחה * סונייוסף רג'ישר החוץ והמהגרים *מארוני - הכוחות הלבנוניםעאמר אל-בסתשר הכלכלה והמסחר * סוניכמאל שחאדהשר העקורים והשר לענייני טכנולוגיה, מידע ובינה מלאכותית *מארוני - הכוחות הלבנוניםאחמד אל-חג'ארשר הפנים והעיריות * סוניעאדל נסארשר המשפטים - * מארוני הפלנגותשארל אל-חאג'שר התקשורת *מארוני - הכוחות הלבנוניםנורה באירקדריאןשרת הנוער והספורט *ארמני קתולירימה קאראמישרת החינוך וההשכלה הגבוהה * סוניג'ו עיסא אל-ח'ורישר התעשייה *מארוני - הכוחות הלבנוניםפאדי מאקיהשר לענייני פיתוח מנהלי *שיעימחמד חידרשר העבודה *שיעיפאיז רסאמנישר העבודות הציבוריות והתחבורה *דרוזיניזאר האנישר החקלאותפול מורקוסשר ההסברה רקאן נסאר אלדיןשר הבריאות *שיעיתמרה אל-זיןהשרה לאיכות הסביבה *שיעי
+ ממשלת לבנון מאז פברואר 2025תפקידשרהשתייכות פוליטיתהשתייכות דתיתבלוק ראש הממשלה (6/24)'''ראש הממשלהנוואף סלאםסונישר הכלכלה והמסחרעאמר אל-בסתסונישר הפנים והעיריותאחמד אל-חג'ארסונישרת הרווחהחנין אל-סיידסונישרת החינוך וההשכלה הגבוההרימה קאראמיסוניבלוק לבנון החזקה והנשיא (8/24)שר החוץעבדאללה בו-חביבמרונישר המשפטיםהנרי ח'ורימרונישר התיירותואליד נסארמרונישר האנרגיה והמיםואליד פיאדיווני-אורתודוקסישר ההגנהמוריס סליםיווני-אורתודוקסישר המדינה לעניינים חברתייםהקטור חג'אריווני-קתולישרת הנוער והספורטנורה באירקדריאןארמני-אורתודוקסישרעיסאם שרף א-דיןדרוזיאמל (3/24)שר האוצריאסין ג'אברמתואלישר החקלאותעבאס חג' חסןמתואלישר התרבותמוחמד מורטדהמתואליבלוק הנאמנות להתנגדות (2/24)שר העבודה הציבורית והתחבורהאלי המייהמתואלישר העבודהמוסטפא ביראםמתואליהקואליציה הלאומית (2/24)שר התקשורתג'וני כורםמרונישר ההסברהזיאד מכארימרוניאחרים (4/24)סגן ראש הממשלהטארק מיתארייווני-אורתודוקסישר העבודות הציבוריות והתחבורהפאיז רסאמנידרוזישר הנוער והספורטג'ורג' קלאסיווני-קתולישרת המדינה לרפורמות מינהליותנג'לה ריאשימיעוטים נוצריים
 קישורים חיצוניים 


 הערות שוליים 

*
קטגוריה:לבנון: פוליטיקה
לבנון